thuša ge a nyaka go hlagelwa ke dikotsi. Morago ga fao o sa laetša kgahlego go “Ngwanaka, gopola gore o be o na le dilo tša gago tše dibotse nakong ya ge o be o phela, fela Latsaro yena o be a welwa ke dilo tše mpe. Lega go le bjalo, yena o a homotšwa mo, eupša wena o tlalelong. Le gona ka ntle ga dilo tše ka moka, go epilwe lengope le legolo magareng ga rena le lena, moo e lego gore bao ba nyakago go tshelela go lena ba tloga mo ga ba kgone, le gona batho ba ka se tshele go tšwa moo go tla go rena.”—Luka 16:25, 26. 11 Ela hloko polelo ya Jesu yeo e bitšwago Thuto ya Thabeng, yeo e ngwadilwego go Mateo dikgaolo 5 go ya go 7. Thutong ye e di phalago tšohle, Jesu o ile a bolela ka ditaba tše dintšinyana, go akaretša le tsela yeo o ka hwetšago lethabo la kgonthe ka yona, kamoo o ka rarollago mathata ka gona, kamoo o ka rapelago ka gona le kamoo o ka bago le pono e swanetšego ka dilo tše di bonagalago.